62022TO0588_INF
Rettens kendelse (Femte Afdeling) af 18. oktober 2023 –Renco Valore og Seopult mod Kommissionen (Madeira-frizonen)
(Sagerne T-588/22 og T-660/22)
»Statsstøtte – Madeira-frizonen – støtteordning gennemført af Portugal – afgørelse, hvorved det fastslås, at ordningen er uforenelig med afgørelse C(2007) 3037 final og C(2013) 4043 final, hvorved denne ordning erklæres uforenelig med det indre marked, og der pålægges tilbagesøgning af den støtte, der er udbetalt i henhold hertil – begrebet »eksisterende støtte« som omhandlet i artikel 1, litra b), nr. ii), i forordning (EU) 2015/1589 – tilbagesøgning – berettiget forventning – retssikkerhed – supplerende anbringender fremsat af intervenienten – antagelse til realitetsbehandling – søgsmålet åbenbart ugrundet«
1.
Retslig procedure – intervention – anbringender, der adskiller sig fra de anbringender, som den part, intervenienten er indtrådt til støtte for, har gjort gældende – anbringender, der ikke har forbindelse med de anbringender, som den part, intervenienten er indtrådt til støtte for, har gjort gældende – afvisning
(Statutten for Domstolen, art. 40, stk. 4; Rettens procesreglement, art. 142, stk. 1)
(jf. præmis 29-33)
2.
Statsstøtte – eksisterende og ny støtte – foranstaltning, der ændrer en eksisterende støtteordning – gennemførelse af ordning i strid med de betingelser, der er fastsat i Kommissionens godkendelsesafgørelse – ændring, der påvirker ordningens indhold – kvalificering som ny støtteordning
[Art. 108, stk. 3, TEUF; Rådets forordning nr. 2015/1589, art. 1, litra c); Kommissionens meddelelse 2006/C 54/08]
(jf. præmis 53-73, 76-82 og 85-97)
3.
Statsstøtte – tilbagesøgning af en ulovlig støtte – støtte ydet i strid med procedurereglerne i artikel 108 TEUF – modtagerens eventuelle berettigede forventning – foreligger ikke, medmindre der er ekstraordinære omstændigheder
(Art. 108, stk. 2 og 3, TEUF; Rådets forordning nr. 2015/1589, art. 16)
(jf. præmis 107-121)
4.
Statsstøtte – tilbagesøgning af en ulovlig og uforenelig støtte – tilsidesættelse af retssikkerhedsprincippet – foreligger ikke
(Art. 107 TEUF; Rådets forordning nr. 2015/1589, art. 16, stk. 1)
(jf. præmis 122-143)
Konklusion
1)
Sagerne T-588/22 og T-660/22 forenes med henblik på kendelsen.
2)
Europa-Kommissionen frifindes, da søgsmålene er åbenbart ugrundede.
3)
Renco Valore SpA og Seopult LTD betaler sagsomkostningerne.
4)
Grapevine Investimentos e Serviços, Lda (Madeira-frizonen) bærer sine egne omkostninger og betaler de af Kommissionen afholdte omkostninger ved Grapevine Investimentos e Serviços, Ldas intervention.